Junkilai
Junkilai – kaimas Kelmės rajono savivaldybėje, 5 km į pietus nuo Užvenčio, prie kelio  158  Kelmė–Užventis  ir kelio Junkilai–Nemakščiai, 25 km į šiaurę nuo Kelmės. Seniūnaitijos centras. Yra parduotuvė, biblioteka, kultūros namai, veikia kaimo bendruomenė. Netoli kaimo auga Pabutkalnio ąžuolas, dar vadinamas Jungirio ąžuolu. Per kaimą teka Varmės intakas Kruteklis (Ventos baseinas) ir jo intakas Kraujupis.